b'\n_START_ARTICLE_\nSinodonti in Sundadonti\n_START_PARAGRAPH_\nV antropologiji so\xc2\xa0sinodonti\xc2\xa0in sundadonti dva razli\xc4\x8dna vzorca zna\xc4\x8dilnosti denticije/ugriza pri populacijah vzhodne Azije znotraj ve\xc4\x8djega "zobnih vzorcev rumene rase", ki ga je leta 1966 definiral Hanihara, leta 1984 pa lo\xc4\x8dil na omenjeni skupini. Sundadonti so splo\xc5\xa1no bli\xc5\xbeje avstraloidni morfologiji s starej\xc5\xa1im nasledstvom kot sinodonti._NEWLINE_predpona sino-\xc2\xa0se na na\xc5\xa1a na Kitajsko, sunda-\xc2\xa0pa na Sundaland/regijo Sunda, pripona -dont\xc2\xa0pa na zobe.\n_START_SECTION_\nUporabnost\n_START_PARAGRAPH_\nV devetdesetih letih je postala morfolo\xc5\xa1ka metoda novo orodje za preu\xc4\x8devanje \xc4\x8dlove\xc5\xa1kih migracij poleg jezikoslovne in genetske. Danes je najve\xc4\x8d referenc na Turnerjevo delo glede izvora Paleoindijancev in sodobnih ameri\xc5\xa1kih domorodcev, tudi pri sporu glede mo\xc5\xbea iz Kennewicka. Turner je ugodotovil, da so si ostanki zob starodavnih in sodobnih ameri\xc5\xa1kih staroselcev bolj podobni med seboj kot v primerjavi s prebivalci drugih celin in da so verjetno izvirali iz severovzhoda Azije (sinodonti). Kasnej\xc5\xa1e \xc5\xa1tudije so na\xc5\xa1le tudi zna\xc4\x8dilnosti sundadontov pri nekaterih ameri\xc5\xa1kih ljudstvih._NEWLINE_Leta 1996 je raziskovalka Rebecca Haydenblit preu\xc4\x8devala denticijo \xc5\xa1tirih predkolumbijskih srednjeameri\xc5\xa1kih populacij in jih primerjala z drugimi pripadniki rumene rase.\xc2\xa0Ugotovila je, da so populacije Tlatilco, Cuicuilco, Monte Alb\xc3\xa1n in Cholula sundadonti, ki so zna\xc4\x8dilni za jugovzhodno Azijo.'